Publication: Magyar Közlöny
Issue: MK-1998-32 (Year: 1998, Number: 32)
Era: 1990-2004
Section: a 21/1998. (IV. 17.) IKIM rendelethez
Paragraph Index: 369

f) A használati utasításnak tartalmaznia kell a gép zajkibocsátását (vagy a tényleges értéket, vagy egy hasonló gépen végzett mérés értékét) a következők szerint: — ha a zajkibocsátás túllépi a 70 dB(A)-t, akkor a kezelőhelyre vonatkozó egyenértékű A-hangnyomásszin- 1998/32. szám tet kell megadni; 70 dB(A) esetén, vagy ezen érték alatt elég a „70 dB(A)” adat közlése, — ha a zajkibocsátás túllépi a 63 Pa-t (azaz 130 dB értéket 20 uPa-ra vonatkoztatva), akkor a pillanatnyi hangnyomásszint C súlyzószűrővel értékelt, a kezelőhelyen mért csúcsértékét kell megadni, — ha a kezelőhelyekre vonatkozó egyenértékű A-hangnyomásszint túllépi a85 dB(A)-t, akkor a gép által kibocsátott hangteljesítményszintet kell megadni. Nagyméretű gép esetén a hangteljesítményszint helyett a gép körül meghatározott pontokon mért egyenértékű A-hangnyomásszintet lehet megadni. Ha az összehangolt szabványokat nem alkalmazzák, akkor a zajkibocsátás mérését a gép szempontjából a legalkalmasabb módszerrel kell elvégezni. A zajkibocsátást akkor kell mérni, amikor a gép a legmegfelelőbb üzemmódban működik. A gyártónak meg kell adnia az alkalmazott mérési módszert és azt is, hogy a gép milyen körülmények között üzemelt a mérések során. Ha a kezelőhely(ek) nincs(enek) meghatározva vagy nem határozható(k) meg, akkor a hangnyomásszinteket a gép felületétől 1 m távolságban és a padlótól vagy a munkatér padozatától 1,6 m magasságban kell mérni.

Source: https://magyarkozlony.hu/hivatalos-lapok/f09911e4c9cf59b5eacbe293c7e3a1b4a2f7daa2/dokumentumok/94109914ef31ddfadd6e075aa568c9fd38ed4230/letoltes